በተለይ አመራርን በሚመለከት ጦሩን ሙሉ በሙሉ፣ ደኅንነቱንና ፖሊሱን ሙሉ በሙሉ፣ የሚኒስቴር መሥሪያ ቤቶችን ሙሉ በሙሉ፣ ሕይወት (እስትንፋስ) ባይኖራቸውም ፍርድ ቤቶችን ሙሉ በሙሉ፣ የክልል መንግሥታት ተብዬዎችን ሙሉ በሙሉ፣ የልማት ፕሮጀክቶችን ሙሉ በሙሉ፣ የማዕድንና ሌሎች የተፈጥሮ ሀብት ምንጮችን ሙሉ በሙሉ፣ የመንግሥት ተቋማትን ሙሉ በሙሉ፣ የገቢና ወጪ ንግዶችን ሙሉ በሙሉ፣ እርሻና ኢንዱስትሪን ሙሉ በሙሉ፣ ሪል ስቴትና ቤት ግንባታን ሙሉ በሙሉ፣ የመሬት አስተዳደርን ሙሉ በሙሉ፣ ማዘጋጃና ከፍተኛን እንዲሁም የወረዳ አስተዳድርን (በጭምብል እንደራሴዎቻቸውና ኮንዶማዊ ምስለኔዎቻቸው ጭምር) ሙሉ በሙሉ፣ ኪነ ጥበብንና ሙዚቃን ሙሉ በሙሉ፣ የመጻሕፍት ኅትመትንና የትምህርት መሣሪያዎች ምርትን ሙሉ በሙሉ፣ የትምህርት ተቋማትንና መያዶችን ሙሉ በሙሉ፣ የኃይማኖት ተቋማትንና አመራሩን ሙሉ በሙሉ፣ የዜጎችን የማሰብ፣ የመናገር፣ በሕይወት የመኖር፣ የመንቀሳቀስና ያለመንቀሳቀስ መብት ሙሉ በሙሉ፣ … ከሰማይ በታች ሁሉንም ነገር ሙሉ በሙሉ መቆጣጠራቸውን መናገር በተቻለ ነበር። እነሱ የሌሉበትና ራዳራቸውን ያልተከሉበት፣ በቀጥታም ይሁን በተዛዋሪ የማይቆጣጠሩት ነገር የለም - ፀሐይዋና አየሩም ሣይቀሩ በነሱ ቁጥጥር ሥር ሳይገቡ አይቀርም፤ የሰይጣን ጆሮ ይደፈንና አሁን አንድ ነገር ቀርቷቸዋል ብዬ እማስበው እኛ ባሎች ከሚስቶቻችን፣ ሚስቶቻችን ደግሞ ከኛ ከባሎቻቸው የምናገኘውን የወሲብ እርካታ በየጭኖቻችን መካከል በሚያስቀምጡት ቆጣሪ ወይ ባልቦላ በመለካት ወርኃዊ ግብር ማስከፈል እንዳይጀምሩ ነው - በሌላ የገቢ ርዕስ በኅቡዕ መድበው እስካሁን የማያስከፍሉን ከሆነ ነው እሱንም።
